Návrh VZN vyvesený na úradnej tabuli v Obci Stročín dňa : 18.11.2021

 VZN vyvesené na úradnej tabuli v Obci Stročín dňa

 VZN nadobúda účinnosť dňa:

 **N Á V R H**

**Všeobecne záväzné nariadenie č 10/2021**

 **o určení výšky dotácie na mzdy a prevádzku škôl a školských zariadení so sídlom na území obce Stročín pre rok 2022**

Obec Stročín, na základe prenesenej pôsobnosti štátnej správy v súlade s článkom 71 Ústavy SR, podľa § 6ods. 1 a § 11 ods. 4 zákona č. 369/1990 Zb. o obecnom zriadení v znení neskorších predpisov, v znení § 6 ods. 12 písm. c) zákona č. 596/2003 Z.z. o štátnej správe v školstve a školskej samospráve v znení neskorších predpisov, zákona č. 523/2004 Z. z. o rozpočtových pravidlách územnej samosprávy v znení neskorších predpisov sa uznáša na tomto všeobecne záväznom nariadení:

**Článok 1**

**Úvodné ustanovenia**

1. Všeobecne záväzné nariadenie Obce Stročín určuje výšku a spôsob použitia dotácie na prevádzku a mzdy na dieťa materskej školy v zriaďovateľskej pôsobnosti obce, ktoré sú rozhodnutím Ministerstva školstva vedy, výskumu a športu SR zaradené do siete škôl a školských zariadení, ktoré sú zriadené na území obce.

**Článok 2**

**Podrobnosti financovania**

1. Obec dostáva od roku 2013 finančné prostriedky na deti prijaté do MŠ bez rozdielu trvalého pobytu dieťaťa.

2. Každá obec dostáva finančné prostriedky na záujmové vzdelávanie detí podľa počtu obyvateľov s trvalým pobytom na území obce od 5 rokov veku do dovŕšenia 15 rokov veku podľa stavu k 1. januáru kalendárneho roka, v ktorom sa zisťovanie uskutočňuje. Z takto pridelených finančných prostriedkov financuje náklady na záujmové vzdelávanie detí v CVČ do 30 rokov veku.

**Článok 3**

**Príjemca dotácie**

1. Príjemcom dotácie podľa tohto nariadenia je:

 a) materská škola v zriaďovateľskej pôsobnosti obce.

**Článok 4**

**Výška a účel dotácie**

1. Výška dotácie na prevádzku a mzdy na dieťa materskej školy v zriaďovateľskej pôsobnosti obce na príslušný kalendárny rok je vyčíslená v prílohe č. 1 tohto nariadenia.

2. Dotácia sa určuje podľa počtu žiakov a detí k 15. septembru predchádzajúceho kalendárneho roka.

3. Do počtu detí na záujmové vzdelávanie v centre voľného času sa započítava počet obyvateľov obce vo veku od päť rokov do dovŕšenia 16 rokov s trvalým pobytom na jej území k 1. januáru predchádzajúceho kalendárneho roka, v ktorom sa zisťovanie uskutočňuje.

4. Príjemca dotácie je oprávnený použiť dotáciu na úhradu mzdových a prevádzkových nákladov. Pri použití musí zabezpečiť hospodárnosť, efektívnosť a účinnosť jej použitia.

**Článok 5**

**Lehoty na predloženie údajov**

1. Prijímateľ dotácie je povinný predložiť údaje potrebné k určeniu výšky dotácie na nasledujúci kalendárny rok najneskôr do 30 septembra kalendárneho roka, ktorá predchádza jej použitiu. **Článok 6**

**Termín poskytnutia dotácie**

1. Obec poskytne finančné prostriedky školským zariadeniam zriadených obcou najneskôr 28. deň v mesiaci.

**Článok 7**

**Zúčtovanie dotácie**

1. Príjemcovia dotácie podľa tohto VZN sú povinní najneskôr do 25. dňa po skončení štvrťroka vyúčtovať poskytnutú dotáciu. Štvrtý kvartál zúčtovať do 31. decembra bežného roka.

2. Prijímateľ v prípade nevyčerpania pridelenej dotácie je povinný vrátiť nevyčerpanú čiastku najneskôr do 31. decembra bežného roka.

3. Vyúčtovanie je potrebné doručiť na Obecný úrad Stročín.

**Článok 8**

**Kontrola použitia dotácie**

1. Finančnú kontrolu hospodárenia s finančnými prostriedkami pridelenými podľa tohto VZN vykoná Obec Stročín a ostatné oprávnené orgány.

2. V prípade porušenia tohto VZN je príjemca dotácie povinný vrátiť plnú výšku neoprávnene použitej dotácie.

3. Prijímateľ dotácie je povinný pri kontrole predložiť všetky doklady preukazujúce hospodárne, efektívne a účinné vynaloženie pridelených finančných prostriedkov.

**Článok 9**

**Záverečné ustanovenia**

1.Obecné zastupiteľstvo v Stročíne sa na tomto všeobecne záväznom nariadení uznieslo dňa

 03.12.2021 uznesením č. .............................. zo dňa 03.12.2021

2. Návrh tohto všeobecne záväzného nariadenia bol zverejnený na pripomienkovanie občanov

 na úradnej tabuli a na internetovej stránke obce dňa 18.11.2021.

3. Prijaté všeobecne záväzné nariadenie bolo zverejnené na úradnej tabuli obce a na

 internetovej stránke obce dňa 06.12.2021.

4. Toto všeobecne záväzné nariadenie nadobúda účinnosť dňa 01.01.2022.

5. Dňom nadobudnutia účinnosti tohto všeobecne záväzného nariadenia sa ruší VZN

 č. 10/2020 zo dňa 01.01.2021.

 Tibor Sluťak

 starosta obce

**PRÍLOHA č. 1**

**MŠ 18 x (27,3+5,7) x 93,78 = 55 705**

**Školský objekt 18 x (1,5+5,7) x 93,78 = 12 153**

**Zaokrúhlené na celé eura**

|  |  |  |  |
| --- | --- | --- | --- |
| p.č | **Školy a školské zariadenia** | **Hodnota bodu – 93,78 koeficient napr.** | **Výška dotácie pre školy a školské zariadenia v €/dieťa – žiak/rok** |
| 1. | Materská škola |  (27,3+5,7) x 93,78 | 3 095 |
| 2. | Školský objekt MŠ |  (1,5+5,7) x 93,78 | 675 |

Tabuľka č. 2 hodnoty, o ktoré sa zvyšujú koeficienty pre materskú školu v zriaďovateľskej pôsobnosti obce, ak celkový počet detí v MŠ alebo MŠ zriaďovateľa nepresahuje 25.

Viď tab. z nariadenie vlády č. 356/2017 – v prílohe

|  |  |
| --- | --- |
| **Počet detí v MŠ zriaďovateľa** | **Zvýšenie koeficientov (bez ohľadu na vek) o hodnotu** |
| 15 | 9,4 |
| 16 | 8,00 |
| 17 | 6,80 |
| 18 | 5,70 |
| 19 | 4,70 |

Poznámka:

1. Každá obec dostáva finančné prostriedky na záujmové vzdelávanie detí podľa počtu obyvateľov s trvalým pobytom na území obce od 5 rokov veku do dovŕšenia 15 rokov veku podľa stavu k 1. Januáru kalendárneho roka, v ktorom sa zisťovanie uskutočňuje. Z takto pridelených finančných prostriedkov financuje náklady na záujmové vzdelávanie detí v CVČ do 30 rokov veku.

**Obec, ktorá nie je zriaďovateľom CVČ má prijaté uznesenie OZ o určení výšky príspevku na člena CC vo výške 40 x 1,1 = 44,00 €, ktoré poskytne zriaďovateľovi CVČ pre detí s trvalým pobytom v obci Stročín.**

V Stročíne 18.11. 2021

Spracoval: Tibor Sluťak, starosta obce